**Apátfalva Község Önkormányzat Képviselő-testületének 20/2018 (XII.04.) Ör**

**Hatályos:2018-12-04 - 2018-12-05**

**Apátfalva Község Önkormányzat Képviselő-testületének 20/2018 (XII.04.) Ör**

**az újszülöttek támogatásáról szóló 2/2018.(I.30.) Ör módosítására**

Apátfalva Község Önkormányzat Képviselő-testülete az Alaptörvény 32. cikk (1) bekezdés a) pontja, Magyarország helyi önkormányzatairól szóló 2011. évi CLXXXIX. tv. 13. § (1) 8a meghatározott feladatkörében eljárva a következőket rendeli el:

1. **§**

Az újszülöttek támogatásáról szóló 2/2018. (I.30.) Ör.  (továbbiakban: Rendelet) 1. § helyébe az alábbi rendelet lép:

„1. §

(1) Apátfalva Község Önkormányzatának Képviselő-testülete egyszeri támogatásban részesíti az apátfalvi újszülött gyermekeket.

 (2) A támogatás mértéke gyermekenként 40.000.-Ft azaz negyvenezer forint.

 (3) A támogatás folyósításának feltétele, hogy az újszülött gyermek egyik szülője , illetve a gyermekét egyedül nevelő szülő a gyermek születésének időpontjában a gyermekkel együtt Apátfalva község közigazgatási területén állandó bejelentett lakcímmel rendelkezzen és életvitelszerűen Apátfalván tartózkodjon.

**Záró rendelkezések**

**2.  §**

Jelen rendelet a kihirdetését követő napon lép hatályba és hatályba lépését követő napon hatályát veszti.

      Szekeres Ferenc                                       dr. Szénási Hanna

                              polgármester                                                    jegyző